Projektas

LIETUVOS RESPUBLIKOS 
GYVENTOJŲ PAJAMŲ MOKESČIO  ĮSTATYMO NR.  IX-1007 6, 17, 182 IR 34     STRAIPSNIŲ PAKEITIMO ĮSTATYMAS

2019 m.                     d. Nr.
Vilnius

1. straipsnis. 6 straipsnio pakeitimas
1. Pakeisti  6 straipsnio 11 dalį ir ją išdėstyti taip: 
„Gyventojo pajamos iš darbo santykių arba jų esmę atitinkančių santykių (išskyrus ligos, motinystės, tėvystės, vaiko priežiūros ir ilgalaikio darbo išmokas), tantjemos ar atlygis už veiklą stebėtojų taryboje ar valdyboje, paskolų komitete, mokamas vietoj tantjemų arba kartu su tantjemomis, iš asmens, susijusio su gyventoju darbo santykiais ar jų esmę atitinkančiais santykiais, gautos pajamos pagal autorines sutartis, taip pat mažųjų bendrijų vadovų, kurie pagal Lietuvos Respublikos mažųjų bendrijų įstatymą nėra tų mažųjų bendrijų nariai, pagal civilinę (paslaugų) sutartį už vadovavimo veiklą gautos pajamos apmokestinamos taikant 20 procentų pajamų mokesčio tarifą. 

2 straipsnis. 17 straipsnio pakeitimas
Papildyti 17 straipsnio 1 dalį 58 punktu: 
„Šio įstatymo 12 straipsnyje nurodytos pajamos“

3 straipsnis. 182  straipsnio pakeitimas
Pakeisti 182 straipsnio 2 dalį ir ją išdėstyti taip:
„2. Apskaičiuojant nuo individualios veiklos pajamų mokėtiną pajamų mokestį, kai metinės apmokestinamosios individualios veiklos pajamos neviršija 20 000 eurų per metus, taikytinas pajamų mokesčio kreditas apskaičiuojamas pagal šią formulę:
	Pajamų mokesčio kreditas = metinės individualios veiklos apmokestinamosios pajamos x 0,2.“



4 straipsnis. 34 straipsnio pakeitimas
Papildyti  34 straipsnį 41 dalimi:
„4. Mokesčio administratorius nuolatinio Lietuvos gyventojo prašymu, mokestiniam laikotarpiui pasibaigus, Vyriausybės arba jos įgaliotos institucijos nustatyta tvarka privalo pervesti dalį pajamų mokesčio iki 3 proc., mokėtino pagal metinę pajamų mokesčio deklaraciją, sumos paskirstant juos gyventojo mokesčio deklaracijoje nurodytiems savivaldybių biudžeto asignavimų valdytojams.“

5 straipsnis. Įstatymo įsigaliojimas
1. Šis įstatymas įsigalioja 2020 m. sausio 1 d.

